Συμμετοχή της Ελλάδας στη Eurovision 1993

Η Ελλάδα συμμετείχε στον Διαγωνισμό Τραγουδιού Eurovision 1993 που πραγματοποιήθηκε στις 15 Μαΐου στο Μίλστριτ της Ιρλανδίας. Ο ελληνικός τηλεοπτικός φορέας Ελληνική Ραδιοφωνία Τηλεόραση (ΕΡΤ) επέλεξε εσωτερικά την Καίτη Γαρμπή ως την εκπρόσωπο της Ελλάδας με το τραγούδι «Ελλάδα, Χώρα του Φωτός», το οποίο κατέληξε στην 9η θέση του τελικού της Eurovision, με 64 βαθμούς. 

 Ιστορικό 
Πριν το διαγωνισμό του 1993, η Ελλάδα συμμετείχε στη Eurovision δέκα πέντε φορές από το ντεμπούτο της το 1974. Το καλύτερο αποτέλεσμα της Ελλάδας ήταν η πέμπτη θέση, η οποία ήρθε δύο φορές: το 1977 με το τραγούδι "Μάθημα Σολφέζ" των Πασχάλη, Μαριάννα, Ρόμπερτ & Μπέσσυ και το 1992 με το τραγούδι "Όλου του Κόσμου η Ελπίδα" της Κλεοπάτρας. Το χειρότερο αποτέλεσμα της Ελλάδας ήταν η 19η θέση το 1990 με το τραγούδι "Χωρίς Σκοπό" των Χρήστου Κάλοου και Wave.

Ο Ελληνικός ραδιοτηλεοπτικός φορέας Ελληνική Ραδιοφωνία Τηλεόραση (ΕΡΤ), εκπέμπει το γεγονός σε όλη την Ελλάδα και οργανώνει τον τρόπο επιλογής για τη συμμετοχή της χώρας. Η ΕΡΤ είναι υπεύθυνη για τη συμμετοχή της Ελλάδας στο διαγωνισμό από το ντεμπούτο τους το 1974.
 Πριν τη Eurovision 

 Εσωτερική επιλογή 
Η ΕΡΤ αποφάσισε να επιλέξει εσωτερικά τον εκπρόσωπο της Ελλάδας για τον Διαγωνισμό του 1993. Μετά από μια περίοδο υποβολής προτάσεων, μία κριτική επιτροπή που συστάθηκε από την ΕΡΤ, επέλεξε το τραγούδι «Ελλάδα, Χώρα του Φωτός» της Καίτης Γαρμπή.

 Στη Eurovision 
Ο Διαγωνισμός Τραγουδιού Eurovision 1993 πραγματοποιήθηκε στην Green Glens Arena στο Μίλστριτ της Ιρλανδίας στις 15 Μαΐου 1993.

Ο διαγωνισμός μεταδόθηκε στην Ελλάδα τηλεοπτικά από την ΕΤ1, με σχολιάστρια τη Δάφνη Μπόκοτα.

Η Ελλάδα ερμήνευσε 6η σε σειρά εμφάνισης, μετά τη συμμετοχή της Δανίας και πριν τη συμμετοχή του Βελγίου, ενώ κατετάγη ένατη, σημειώνοντας 64 βαθμούς.

Ψηφοφορία

Βαθμοί που δόθηκαν στην Ελλάδα Σκορ Χώρα 12 βαθμοί  10 βαθμοί 8 βαθμοί  7 βαθμοί  6 βαθμοί  5 βαθμοί  4 βαθμοί  3 βαθμοί  2 βαθμοί  1 βαθμός 

Βαθμοί που δόθηκαν από την Ελλάδα Σκορ Χώρα 12 βαθμοί  10 βαθμοί  8 βαθμοί  7 βαθμοί  6 βαθμοί  5 βαθμοί  4 βαθμοί  3 βαθμοί  2 βαθμοί  1 βαθμός 

Παραπομπές

Κατηγορία:Συμμετοχή της Ελλάδας στη Eurovision
Κατηγορία:Διαγωνισμός Τραγουδιού Eurovision 1993